केंद्र और महाराष्ट्र में बीजेपी के साथ सत्ता में शामिल शिवसेना ने भी भ्रष्टाचार को लेकर मोदी सरकार पर हमला बोला है. शिवसेना ने अपने मुखपत्र सामना में अभिनेत्री और बीजेपी सांसद हेमा मालिनी को करोड़ों रुपये कीमत का भूखंड मात्र 70,000 रुपए में दे दिए जाने पर सवाल उठाया है. नौकरशाही के बहाने को खारिज करते हुए शिवसेना ने तंज कसते हुए कहा, "इस भूखंड को आवंटित करने में नौकरशाही ने कोई रुकावट नहीं डाली. इसलिए यह कहना सही नहीं होगा कि नौकरशाही सरकार की नहीं सुनती."